Bodavá bolesť a opuch na vnútornej strane kolena
Silná bodava bolesť vo vnútornej strany kolena a mierny opuch .... ďakujem
Dobrý deň,
ďakujeme Vám za otázku.
Silná bodavá bolesť vo vnútornej strane kolena spolu s miernym opuchom môže byť spôsobená niekoľkými príčinami. Môže sa jednať o preťaženie alebo natiahnutie svalov a šliach v tejto oblasti, zápal kĺbu, zápal alebo poškodenie menisku, poranenie väzu a iné. Žiaľ v našej kompetencii nie je možné hodnotiť závažnosť Vašich ťažkostí. To môžu iba lekári a to na základe dôkladného vyšetrenia Vášho zdravotného stavu.
Odporúčam Vám oddych a vyvarovanie sa záťaže na koleno, chladenie kolena a zdvihnutie nohy pre zníženie opuchu. Vhodné je užívať protizápalové analgetické lieky, ako je
Ibuprofen
, ktorý sa používa na tlmenie rôznych typov bolestí. Odporúčaná dávka na liečbu akútnej bolesti je 1 tableta 3x denne. Dodržujte odstup medzi jednotlivými dávkami 4–6 hodín.
Taktiež odporúčam návštevu lekára, ak by bolesť neprechádzala.
Prajem Vám všetko dobré.
S pozdravom
PharmDr. Lenka Čorbová.